paragraph_text: Katalitičke pojave mogu biti promjena brzina kemijske reakcije, pokretanje kemijske reakcije općenito (inicijacija) ili usmjeravanje kemijske reakcije određenim putem, kad djeluju samo na određenu reakciju (selektivna kataliza). Katalizator nazivamo analogno vrsti katalize, pozitivni katalizator, negativni katalizator (inhibitor), katalitički inicijator. Pojava slična katalitičkoj inicijaciji je autokataliza, a tu se katalizator javlja kao jedan od proizvoda reakcije.